Doc Immelman (Immelman, Doc)
Die Groot Maroelas / (eBook) . 2011 PROTEA BOEKHUIS
Sal die verhouding wat daar tussen Petrus en die buurdogter Martie, na wie hy eers minagtend verwys as een van "daardie Angolas", tot iets dieper ontwikkel wat selfs storms sal kan weerstaan?
Die Wit Hings Van Die Namib / (eBook) . 2011 PROTEA BOEKHUIS
- Twee verhale uit die ou Suidwes
Die eerste, "Die tuiskoms van Zack Becker", is die aangrypende liefdesverhaal van 'n besondere bywonerseun wat verlief raak op 'n boer se beeldskone dogter en alles in sy vermoe sal doen om haar hand te wen.
Die titelverhaal, "Die Wit Hings van die Namib", vertel van hoe die verstrooide en geleerde doktor Robert Tredoux 'n safarileier, Fanus Brink, opkommandeer om hom en sy twee mooi dogters die onherbergsame woestyn in te vergesel, op soek na tekens van 'n wit spookperd wat volgens legende in die Namib woon en besoekers verwilder. Alles verloop egter nie glad in hierdie geheimsinnige diamantwereld nie, en die spanning laai op wanneer 'n vliegtuig met twee verdagte mans naby hulle neerstryk.
Van Ruacana Tot Rosh Pinah / (eBook) . 2011 PROTEA BOEKHUIS
In hierdie versameling vermaaklike rubrieke skryf Doc Immelman oor 'n wonderlike wereld van kameeldorings, rooi duine, leeus, narras, mahangu, kampvure en biltong. Terwyl hy met heimwee terugdink aan die ou Suidwes, kosbare raad aan jagters gee, sonderlinge karakters in herinnering roep en die natuurskoon van Suidelike Afrika op treffende wyse besing, skiet sy rubrieke nie aan humor te kort nie. Soos wanneer hy plaashekke dokumenteer en bevind dat die welbekende - en welgehate - konsertinahek, oftewel die smoelslaner, deur die duiwel geprakseer en deur Saddam Hoessein geïmplementeer is om die siele van goeie Christenmense te versondig. Maar met baie dinge het Doc Immelman vrede.
'Net solank die jagseisoen in die winter open en die kabeljou volgende naweek begin loop.'
Vyf Waens Na San Pedro / (eBook) . 2008 PROTEA BOEKHUIS
Zak Marais - aantreklike, legendariese beroepsjagter en met 'n afdraande reputasie, 'n groot skuldlas en 'n verlede vol skimme. Alvaro Duarto Gomez - oudkaptein in die Portugese leër en streeksoffisier in Angola - wat met gierigheid en wreedheid'n skrikbewind rondom die fort in San Pedro voer. Elize Foxcroft - kameebeeldskone Engelse lady met hardkoppige deursettingsvermoë, vreeslose oortuiging en net een doelwit: om met Zak Marais se hulp haar skatryk vader uit Alvaro Gomez se kloue te red.
Plaas dié karakters in die ongetemde hinterland van 1896 se Duits-Suidwes, voeg oproerige Ovambo's, 'n bedenklike klein trekgeselskap en twee skarminkel-transportryers in die prentjie - en die toneel is ingerig vir 'n verhaal vol intrige, aksie en 'n tikkie romanse, soos net Doc Immelman dit kan vertel. - graffitibooks.co.za
Kurt Mauser / (eBook) . 2005 PROTEA BOEKHUIS
Die gefluit van die loko klink skril deur die nag en die wiele van die rytuig teen die staalspore skreeu as die trein rukkerig om die draai beweeg.
"Ek het jou gewaarsku tee gierigheid, bedrieëry, diefstal en geweld, Markowitz ... Jy het nie gehoor gegee nie. En nou is dit te laat."
"Wat! Jy praat Afrikaans en Duits?"
"Ek praat baie tale, Markowitz."
"Jy dra die klere van 'n predikant. Maar jy is nie 'n predikant nie!"
"Ek is baie dinge."
"Jy is nie eerwaarde Keith Mansfield nie? Wie is jy, wat is jou naam?"
"Ek het baie name, Markowitz. Party mense noem my Kurt Mauser ..."
Uit die vroeë twintigerjare van die vorige eeu ry 'n lang, lenige Suidwester op 'n groot swart perd die gebied van Afrikaanse fiksie binne. 'n Bebaarde redder met breë skouers; kampvegter teen ongeregtigheid, 'n vriend van veronregtes en die vyand van swendelaars en booswigte: Kurt Mauser. - graffitibooks.co.za
Die Buffeljagter / (eBook) . 2003 PROTEA BOEKHUIS
Avontuur, romantiek en manlike drif, Namibië se ruimtes - dit is die kombinasie waarmee Immelman se vreeslose skrywershand dekades al sy meer as 30 000 lesers gevange hou. Selfs 'n jagter, skryf Immelman uit eerstehandse ervaring. In sy romans bly die harde verlatenheid van die land noordwes van Suid-Afrika 'n werklikheid. Droefheid in Bill Abraham se lewe veroorsaak 'n krisis wat hom laat twyfel of hy sy naam van Die Buffeljagter nog gestand kan doen. "Ek droom van 'n groot swart buffelbul met die dood tussen sy horings en ek hoor hoe die wind oor my graf waai."
Hoe toets jy die staal van 'n man wat jou beeldskone dogter van jou af wil wegneem? In hierdie roman word die leser op reis geneem deur Angola se jagvelde, op soek na 'n reuse-olifantbul - maar dis meer as 'n dramatiese jagtog. Avontuur, romantiek en manlike drif, Namibie se ruimtes - dit is die kombinasie waarmee Doc Immelman se vreeslose skrywershand dekades al sy meer as 30 000 lesers gevange hou. Self 'n jagter, skryf Immelman uit eerstehandse ervaring. In sy romans bly die harde verlatenheid van die land noordwes van Suid-Afrika 'n werklikheid.
Die Wrede Somer .. 2002/2012 PROTEA BOEKHUIS
Die wrede somer, sy 36 ste roman, speel in die jare 1927 tot 1928 in die Namibiese hinterland af. In Fahlplatz se opstal groei die spanning tussen pa en seun en tussen man en vrou terwyl daar 'n groter stryd buite begin woed. - graffitibooks.co.za
1994 - Die Beste van Doc Immelman
Die Leeu van Okurasewa . 1993/2008 PROTEA BOEKHUIS
Op Okarusewa is alles nie pluis nie. As Wolfgang Stroebel die hulp van sy ou vriend, die beroepsjagter Tom Maartens, inroep om die skrikbewind van 'n vermeende mensvreterleeu te beëindig, word Tom dadelik met ou én nuwe spoke gekonfronteer.
Nie net ontglip die gevreesde maanhaar hom keer op keer op onverklaarbare wyse nie - ook in die Stroebel-huishouding draai die duiwel rond en tart Tom se verlede hom telkens in die gestalte van beeldskone Maria Stroebel, wie se huwelik duidelik wankel onder die druk van die boerdery. Hoewel die plaasvoorman, Adolf Freimut, skynbaar die leisels stewig vashou, is daar iets verdag omtrent dié arrogante jong Duitser - en ook oom Wolfgang se sekretaresse, June Crosby, blyk 'n slinkse geaardheid agter haar bril en bolla te verberg. Boonop is Theresa Stroebel lank nie meer die rabbedoe-tiener wat Tom van sy vorige besoeke onthou nie, maar 'n sjarmante jong dame met 'n uitgesproke wil ...
Is die mensvreterleeu werklik die bron van die spanning tussen die Stroebels - of die rookskerm waaragter groter kwaad gestook word? En sal Tom daarin slaag om die dreigende krisis suksesvol af te weer? - graffitibooks.co.za
1988 - Lategan se goud
Kersfees In Carmona / (eBook) . 1985/2010 PROTEA BOEKHUIS
- En ander stories
In 'n oorloggeteisterde Angola, word kaptein Piet Prinsloo gekonfronteer met meer as terroriste uit die Kongo wanneer iemand uit sy verlede hom op Oukersaand besoek. 'n Span bankrowers kom hul moses tee in die Chuosberge. 'n Veldwagter is op sy hoede toe twee uiters verdagte karakters by Etosha opdaag. Drie boesemvriende raak verlief op een meisie. En 'n skrywer en 'n beeldskone filmster is gestrand by Kaitscha-vlei. In vyf stories skets Doc Immelman werelde waar hardebaarde kan liefhe, helde nog met die vuis kan slaan en kameeldoringbome arabesk teen die laaste bietjie lig van die dag geets is.
Die Bul Van Kashimbo / (eBook) . 1973/2007 PROTEA BOEKHUIS
As jy 'n ryk man is wat al jou gesinslede in 'n motorongeluk verloor, behalwe jou beeldskone dogter ... Hoe toets jy die staal van die man wat haar van jou af wil wegneem? In hierdie heruitgawe van Die bul van Kashimbo neem Immelman die leser op 'n reis deur Angola se jagvelde op soek na die reuseolifantbul wat in Kashimbo opgemerk is. Maar, soos die leser Immelman ken, eindig die storie nie daar nie: Daar is groot drama op die jagveld, probleme met terroriste en 'n dubbele ontdekking van die liefde.
'n Kwartmiljoen Mauserpatrone / (eBook) . 1973/2012 PROTEA BOEKHUIS
'n Lid van die Suid-Afrikaanse Geheime Diens word na Suidwes gestuur om 'n verdagte aankoop van duisende Mauserpatrone te ondersoek.